I lona faaaliga muamua i le Leipzig Toy Fair i le 1903, e leʻi tosina mai ai le toʻatele i le oso, ae na faasaoina lona tamaoaiga ina ua faatauina e se tagata faatau mai Amerika le vaega atoa e 100 o le oso ma okaina isi 3,000 a o leʻi uma le faaaliga. O le auala lenā na amata ai ona olaola le kamupani a Steiff, lea na faavaeina e Margarete Steiff i le 1880. I le St. Louis World's Fair
i le 1904, na faatau atu ai e le aiga o Steiffs ni urosa e 12,000 ma maua ai le pine auro, o le faamamaluga sili lea i le tauaofiaga. O le ituaiga urosa meataalo lea na latou faia, na maua ai le igoa o le "teddy" mai i talatuu e tele e faatatau iā Theodore Roosevelt. Ua avea nei oso Steiff, o loo iai se tamaʻi uʻamea "Steiff" i le taliga, ma manu tāua.